**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՈՒՂԵՐՁԸ ՀԱՅԿԱԿԱՆ ԲԱՆԱԿԻ ՕՐՎԱ ԿԱՊԱԿՑՈՒԹՅԱՄԲ**

Հարգելի´ հայրենակիցներ.

Սիրելի´ թալինցիներ.

Ջերմորեն շնորհավորում եմ բոլորիս Հայկական բանակի օրվա և Հայաստանի Հանրապետության զինված ուժերի կազմավորման 26–րդ տարեդարձի կապակցությամբ:

Հայկական բանակը կազմավորվեց Արցախյան պատերազմում և Հայաստանի սահմաններում մեզ պարտադրված կռվի դաշտում, ինքնապաշտպանության ժամանակ, հայ քաջորդիների սխրանքի և հավաքական ուժի, աննկուն պայքարի և անկոտրում կամքի շնորհիվ:

1992 թվականի հունվարի 28–ին ծնվեց Հայկական բանակ, կերտելով իր 26 տարիների պատմությունը:

Մեր հանրապետության անկախությամբ ծնունդ առած, բազում հաղթանակներ կերտած Հայկական բանակն այսօր տարածաշրջանի ամենակայուն և ամենամարտունակն է :

Հայկական բանակն այն ամուր վահանն է, որի թիկունքում ապրում ենք մենք, արարում և մեր աշխատանքով զարգացնում երկիրը:

Սիրելի թալինցիներ.

Հայոց բանակն է մեր ժողովրդի հզոր ուժը, որն իր կյանքի գնով պաշտպանում է Հայաստանի սահմաններն ու Արցախը, չարանենգ ոսոխին պատժում անիրավացի ու նենգ հարձակումներից:

Դրա լավագույն ապացույցն է 2016 թվականի ապրիլյան քառորյա պատերազմը, որտեղ հայ զինվորներն ու սպաները ցուցաբերեցին արիության աննկարագրելի հերոսություններ, կանխելով ազերիների հերթական խարդավան գործողությունները: Մենք հպարտությամբ պետք է հիշենք մեր բոլոր հերոսներին գլուխ խոնարհենք հայրենիքի պաշտպանության համար իրենց կյանքը զոհաբերած, պարզ ճակատ մահացած և հավերժության գիրկն անցած հայորդիների շիրիմների առաջ:

Հարգանքի արժանին մատուցենք և փառաբանենք հայոց մայրերին, իրենց քաջորդիների համար:

Այս տոնական օրվա կապակցությամբ, կրկին անգամ շնորհավորում եմ բոլորիս, զինծառայողներին, սպաներին, զինվորներին, արցախյան հերոսամարտի և երկրի սահմանների պաշտպանության մասնակիցներին ու վետերաններին: Մաղթում եմ խաղաղություն, մարտական կորով, անկոտրում կամք. նորանոր ձեռքբերումներ՝ հանուն մեր երկրի հզորացման, հայոց պետականության ամրապնդման համար:

Հավերժ շնորհավորանք. Հայաստանի Հանրապետության զինված ուժերի 26 –րդ տարեդարձի կապակցությամբ:

Փա´ռք քեզ, Հայոց բանակ, մեր հպարտություն.

Բիբլիական Մասիս սարի պես, միշտ մնա անառիկ ու կանգուն:

Երիցս փա´ռք ու պատիվ Հայկական բանակին:

**Թալին համայնքի**

**ղեկավար՝ Սարգիս Արամյան**